CELEX: 31992R0577
Language: el
Date: 1992-03-05 00:00:00
Title: Κανονισμός ( ΕΟΚ ) αριθ. 577/92 της Επιτροπής της 5ης Μαρτίου 1992 περί παύσεως της αλιείας γάδου από πλοία με σημαία Γαλλίας

Avis juridique important

|

31992R0577

Κανονισμός ( ΕΟΚ ) αριθ. 577/92 της Επιτροπής της 5ης Μαρτίου 1992 περί παύσεως της αλιείας γάδου από πλοία με σημαία Γαλλίας  

Επίσημη Εφημερίδα αριθ. L 062 της 07/03/1992 σ. 0013 - 0013

ΚΑΝΟΝΙΣΜΟΣ (ΕΟΚ) αριθ. 577/92 ΤΗΣ ΕΠΙΤΡΟΠΗΣ  της 5ης Μαρτίου 1992  περί παύσεως της αλιείας γάδου από πλοία με σημαία ΓαλλίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3884/91 του Συμβουλίου της 18ης Δεκεμβρίου 1991 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην ζώνη της Νορβηγίας και στην αλιευτική ζώνη που κείται γύρω από το Jan  Mayen (3) προβλέπει ποσοστώσεις για το γάδο για το 1992-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων γάδου στα ύδατα των διαιρέσεων CIEM I και II (νορβηγικά ύδατα βορείως των 62o Ν), από πλοία με σημαία της Γαλλίας ή νηολογημένα στη Γαλλία έφθασαν τις ποσοστώσεις  που είχαν διατεθεί για το 1992- ότι η Γαλλία απαγόρευσε την αλιεία γι' αυτό το απόθεμα από τις 12 Φεβρουαρίου 1992- ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γάδου στα ύδατα των διαιρέσεων CIEM I και II (νορβηγικά ύδατα βορείως των 62o Ν), από πλοία με σημαία της Γαλλίας ή νηολογημένα στη Γαλλία εκτιμάται ότι έχει εξαντλήσει τις ποσοστώσεις που είχαν διατεθεί στη Γαλλία για το  1992.  Απαγορεύεται η αλιεία γάδου στα ύδατα των διαιρέσεων CIEM I και II (νορβηγικά ύδατα βορείως των 62o Ν), καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση του γάδου, που έχει αλιευθεί στις διαιρέσεις αυτές από  πλοία με σημαία της Γαλλίας ή νηολογημένα στη Γαλλία από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 12 Φεβρουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Μαρτίου 1992. Για την Επιτροπή  Manuel MARIN  Αντιπρόεδρος   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 367 της 31. 12. 1991, σ. 46.